title: Sklep Komisije z dne 26. oktobra 2006 o ustanovitvi Izvajalske agencije za vseevropsko prometno omrežje na podlagi Uredbe Sveta (ES) št. 58/2003

text:
               6.2.2007

               SL

               Uradni list Evropske unije

               L 32/88

      SKLEP KOMISIJE

   z dne 26. oktobra 2006
   o ustanovitvi Izvajalske agencije za vseevropsko prometno omrežje na podlagi Uredbe Sveta (ES) št. 58/2003
   (2007/60/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1) in zlasti člena 3(1) Uredbe,
   ob upoštevanju naslednjega:

               (1)

               Uredba (ES) št. 58/2003 pooblašča Komisijo, da odloči o ustanovitvi izvajalskih agencij v skladu s statutom, ki ga določa navedena uredba, in jih zadolži za določene naloge v zvezi z upravljanjem enega ali več programov ali ukrepov Skupnosti.

               (2)

               Ustanovitev izvajalske agencije naj bi Komisiji omogočila, da se osredotoči na prednostne dejavnosti in naloge, ki jih ni mogoče oddati v zunanje izvajanje, ne da bi pri tem izgubila obvladovanje, nadzor in končno odgovornost za ukrepe, ki jih upravljajo izvajalske agencije.

               (3)

               Upravljanje ukrepov Skupnosti na področju vseevropskega prometnega omrežja zadeva izvajanje projektov, ki ne vključuje sprejemanja političnih odločitev, ter zahteva visoko raven tehničnega in finančnega strokovnega znanja ves čas trajanja projekta.

               (4)

               Prenos nalog, povezanih z izvajanjem tega ukrepa Skupnosti, na izvajalsko agencijo se lahko izvede z jasno ločitvijo med načrtovanjem programov, določanjem prednostnih nalog in ocenjevanjem programa, ki bodo v pristojnosti služb Komisije, in izvajanjem projektov, ki bo zaupano izvajalski agenciji.

               (5)

               Analiza stroškov in koristi, ki je bila opravljena v ta namen, je pokazala, da bi ustanovitev izvajalske agencije omogočila večjo učinkovitost izvajanja vseevropskega prometnega omrežja z manjšimi stroški. Ob upoštevanju značilnosti vseevropskega prometnega omrežja je treba poudariti prenos strokovnih nalog, pri čemer je osrednji cilj krepiti povezave med vseevropskim prometnim omrežjem in skupnostmi strokovnjakov.

               (6)

               Agencija mora za uresničitev ciljev, ki jih je opredelila Komisija, in pod njenim nadzorom priskrbeti visoko strokovno znanje. Ustanovitev agencije mora prav tako omogočiti optimizacijo izvajanja vseevropskega prometnega omrežja z olajšanjem zaposlovanja osebja, specializiranega za vprašanja vseevropskega prometnega omrežja.

               (7)

               Ustanovitev agencije mora povečati prožnost izvajanja ukrepov Skupnosti na področju vseevropskega prometnega omrežja. Letni delovni program mora agenciji omogočiti zlasti prispevek k uresničitvi letnih prednostnih nalog za izvajanje vseevropskega prometnega omrežja, ki jih je načrtovala in sprejela Komisija. Agencija mora tudi zagotoviti boljše usklajevanje financiranj z drugimi instrumenti Skupnosti.

               (8)

               Upravljanje na podlagi rezultatov, ki jih doseže agencija, z uvedbo potrebnih postopkov in kanalov za nadzor in usklajevanje mora službam Komisije omogočiti poenostavitev načinov izvajanja vseevropskega prometnega omrežja. Te službe bodo lahko imele koristi od strokovnega dela agencije, tako da bodo vzporedno ustrezno razvile naloge, ki zahtevajo ocene politične narave.

               (9)

               Sodelovanje agencije s službami Komisije in izvedba njenih posebnih nalog morata omogočiti izboljšanje prepoznavnosti ukrepov Skupnosti na področju vseevropskega prometnega omrežja.

               (10)

               Ukrepi, predvideni s tem sklepom, so v skladu z mnenjem odbora za izvajalske agencije –

         SKLENILA:
   Člen 1
   Ustanovitev agencije
   1.   Ustanovi se izvajalska agencija (v nadaljnjem besedilu „agencija“) za upravljanje ukrepov Skupnosti na področju vseevropskega prometnega omrežja, katere statut je določen z Uredbo (ES) št. 58/2003.
   2.   Ime agencije je „Izvajalska agencija za vseevropsko prometno omrežje“.
   Člen 2
   Lokacija
   Sedež agencije je v Bruslju.
   Člen 3
   Mandat
   Agencija je ustanovljena za obdobje, ki se začne 1. novembra 2006 in konča 31. decembra 2008.
   Člen 4
   Cilji in naloge
   1.   Agencija je v okviru ukrepov Skupnosti na področju vseevropskega prometnega omrežja pristojna za izvajanje nalog v zvezi z dodeljevanjem finančne pomoči Skupnosti na podlagi Uredbi Sveta št. 2236/95 (2), razen za načrtovanje programov, določanje prednostnih nalog, ocenjevanje programa, sprejetje sklepov o financiranju in zakonodajno spremljanje. Pristojna je zlasti za naslednje naloge:

               (a)

               upravljanje faze poizvedbe, financiranja in spremljanja finančne pomoči, dodeljene projektom skupnega interesa iz proračuna vseevropskega prometnega omrežja, ter potrebni nadzor v zvezi s tem, s sprejemanjem ustreznih odločitev na podlagi pooblastil, ki jih je dobila od Komisije;

               (b)

               usklajevanje z drugimi instrumenti Skupnosti z zagotavljanjem boljše usklajenosti ukrepov ves čas trajanja prednostnih projektov, ki so upravičeni tudi do financiranja iz strukturnih skladov, Kohezijskega sklada in Evropske investicijske banke;

               (c)

               strokovna pomoč za pobudnike projektov v zvezi s finančnim inženiringom projektov in razvoj skupnih metod za ocenjevanje;

               (d)

               sprejemanje aktov o izvrševanju proračuna v zvezi s prihodki in odhodki ter izvrševanju na podlagi pooblastila Komisije vseh operacij, potrebnih za upravljanje ukrepov Skupnosti na področju vseevropskega prometnega omrežja, predvidenih v Uredbi Sveta (ES) št. 2236/95, in zlasti tistih, povezanih z oddajo naročil in subvencijami (3);

               (e)

               zbiranje, analiza in pošiljanje Komisiji vseh informacij, potrebnih za izvajanje vseevropskega omrežja;

               (f)

               zagotavljanje upravne in tehnične podpore, ki jo zahteva Komisija.

         2.   Izvajanje nalog iz odstavka 1(b) ne vpliva na odgovornost organov za upravljanje operativnih programov, sofinanciranih iz strukturnih skladov ali Kohezijskega sklada, kar zadeva izbiro ali izvajanje projektov, ki so del vseevropskega prometnega omrežja, niti na finančno odgovornost držav članic v okviru skupnega upravljanja teh programov.
   3.   Poleg nalog iz odstavka 1 lahko Komisija na podlagi mnenja odbora za izvajalske agencije agencijo zadolži za izvajanje nalog enake narave v okviru drugih programov ali ukrepov Skupnosti v smislu člena 2 Uredbe (ES) št. 58/2003, če ti programi ali ukrepi ostanejo v okviru ukrepov Skupnosti na področju vseevropskega prometnega omrežja.
   4.   Sklep o prenosu pooblastil Komisije podrobno določa vse naloge, ki so zaupane agenciji, in se prilagodi glede na dodatne naloge, ki bi bile lahko zaupane agenciji. Odboru za izvajalske agencije se pošlje v vednost.
   Člen 5
   Organizacijska struktura
   1.   Agencijo upravljata usmerjevalni odbor in direktor, ki ju imenuje Komisija.
   2.   Člani usmerjevalnega odbora so imenovani za mandat, naveden v členu 3.
   3.   Direktor agencije je imenovan za mandat, naveden v členu 3.
   Člen 6
   Subvencija
   Agencija prejme subvencijo, vključeno v splošni proračun Evropskih skupnosti ter vzeto iz finančnih sredstev za ukrepe Skupnosti na področju vseevropskega prometnega omrežja in, kjer je to ustrezno, za druge programe ali ukrepe Skupnosti, katerih izvajanje je v skladu s členom 4(3) zaupano agenciji.
   Člen 7
   Nadzor in poročilo o izvajanju
   Agencija je pod nadzorom Komisije in mora redno poročati o izvajanju ukrepov Skupnosti na področju vseevropskega prometnega omrežja, ki so ji zaupani, na način in tako pogosto, kot je določeno v sklepu o prenosu pooblastil.
   Člen 8
   Izvrševanje operativnega proračuna
   Agencija izvršuje svoj operativni proračun v skladu z določbami Uredbe Komisije (ES) št. 1653/2004 (4).

      V Bruslju, 26. oktober 2006.

            Za Komisijo

         Jacques BARROT

            Podpredsednik

      (1)  UL L 11, 16.1.2003, str. 1.

      (2)  UL L 228, 23.9.1995.

      (3)  UL L 228, 23.9.1995, str. 1.

      (4)  UL L 297, 22.9.2004, str. 6.


title: 2008/213/ES: Sklep Sveta z dne 18. februarja 2008 o načelih, prednostnih nalogah in pogojih Evropskega partnerstva s Srbijo, vključno s Kosovom, kakor je opredeljeno z Resolucijo Varnostnega sveta Združenih narodov 1244 z dne 10. junija 1999 , in o razveljavitvi Sklepa 2006/56/ES

text:
               19.3.2008

               SL

               Uradni list Evropske unije

               L 80/46

      SKLEP SVETA

   z dne 18. februarja 2008
   o načelih, prednostnih nalogah in pogojih Evropskega partnerstva s Srbijo, vključno s Kosovom, kakor je opredeljeno z Resolucijo Varnostnega sveta Združenih narodov 1244 z dne 10. junija 1999, in o razveljavitvi Sklepa 2006/56/ES
   (2008/213/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 533/2004 z dne 22. marca 2004 o ustanovitvi evropskih partnerstev v okviru stabilizacijskega in pridružitvenega procesa (1), kakor je bila spremenjena, ter zlasti člena 2 Uredbe,
   ob upoštevanju predloga Komisije,
   ob upoštevanju naslednjega:

               (1)

               Evropski svet je na zasedanju v Solunu 19. in 20. junija 2003 potrdil uvedbo evropskih partnerstev kot sredstva za uresničitev evropske perspektive držav zahodnega Balkana.

               (2)

               Uredba (ES) št. 533/2004 določa, da Svet odloča o načelih, prednostnih nalogah in pogojih partnerstev ter o vseh nadaljnjih prilagoditvah. Navaja tudi, da bo nadaljnje spremljanje evropskih partnerstev zagotovljeno prek mehanizmov, vzpostavljenih v okviru stabilizacijsko-pridružitvenega procesa, zlasti z letnimi poročili o napredku.

               (3)

               Svet je 30. januarja 2006 sprejel drugo evropsko partnerstvo s Srbijo, vključno s Kosovom, v okviru RVSZN 1224 (2).

               (4)

               V dokumentu Komisije o strategiji širitve in glavnih izzivih za obdobje 2006–2007 je navedeno, da bodo partnerstva posodobljena konec leta 2007.

               (5)

               Svet je 17. julija 2006 sprejel Uredbo (ES) št. 1085/2006 (3) o vzpostavitvi instrumenta za predpristopno pomoč (IPA), ki je podaljšala okvir za finančno pomoč državam v predpristopnem procesu.

               (6)

               Zato je primerno, da se sprejme revidirano evropsko partnerstvo, ki na podlagi ugotovitev Poročila o napredku Srbije in Kosova v okviru RVSZN 1244 iz leta 2007 pri pripravah na nadaljnjo vključitev v Evropsko unijo posodablja sedanje partnerstvo, da se opredelijo nove prednostne naloge za nadaljnje delo.

               (7)

               Za pripravo na nadaljnje vključevanje v Evropsko unijo bi morali pristojni organi Srbije in Kosova v okviru RVSZN 1244 pripraviti načrt s časovnim razporedom in posebnimi ukrepi, namenjenimi uresničevanju prednostnih nalog tega evropskega partnerstva.

               (8)

               Sklep 2006/56/ES bi bilo zato treba razveljaviti –

         SKLENIL:
   Člen 1
   Načela, prednostne naloge in pogoji evropskega partnerstva s Srbijo, vključno s Kosovom, v okviru RVSZN 1244, so določeni v prilogah 2 in 3.
   Člen 2
   Izvajanje evropskega partnerstva se preverja prek mehanizmov, vzpostavljenih v okviru stabilizacijsko-pridružitvenega procesa, zlasti z letnimi poročili o napredku, ki jih predloži Komisija.
   Člen 3
   Sklep 2006/56/ES se razveljavi.
   Člen 4
   Ta sklep začne veljati tretji dan po objavi v Uradnem listu Evropske unije.

      V Bruslju, 18. februarja 2008

            Za Svet

            Predsednik

         D. RUPEL

      (1)  UL L 86, 24.3.2004, str. 1. Uredba, kakor je bila spremenjena z Uredbo (ES) št. 269/2006 (UL L 47, 17.2.2006, str. 7).

      (2)  Sklep Sveta 2006/56/ES z dne 30. januarja 2006 o načelih, prednostnih nalogah in pogojih Evropskega partnerstva s Srbijo in Črno goro, vključno s Kosovom, kakor je opredeljeno z Resolucijo Varnostnega sveta Združenih narodov 1244 z dne 10. junija 1999, ter razveljavitvi Sklepa 2004/520/ES (UL L 35, 7.2.2006, str. 32). Sklep, kakor je bil spremenjen s Sklepom 2007/49/ES (UL L 20, 27.1.2007, str. 16).

      (3)  UL L 210, 31.7.2006, str. 82.

      PRILOGA 1
      SRBIJA – VKLJUČNO S KOSOVOM V SKLADU Z RVSZN 1244 – EVROPSKO PARTNERSTVO 2007
      1.   UVOD
      Evropski svet je potrdil uvedbo evropskih partnerstev kot sredstev za uresničitev evropske perspektive držav Zahodnega Balkana. Predlagano revidirano partnerstvo na podlagi ugotovitev Komisije iz Poročila iz leta 2007 o napredku Srbije, vključno s Kosovom v skladu z RVSZN 1244, posodablja drugo partnerstvo. Opredeljuje nove in preostale prednostne naloge za ukrepanje. Nove prednostne naloge so prilagojene posebnim potrebam in stopnji pripravljenosti države ter se bodo po potrebi dopolnjevale. Pristojni organi bi morali pripraviti načrt s časovnim razporedom in posebnimi ukrepi, namenjenimi uresničevanju prednostnih nalog evropskega partnerstva. Partnerstvo določa tudi smernice za finančno pomoč državi.
      2.   NAČELA
      Stabilizacijsko-pridružitveni proces ostaja okvir za evropsko usmeritev držav zahodnega Balkana vse do njihovega pristopa v prihodnosti. Opredeljene prednostne naloge se navezujejo na zmožnost države za izpolnjevanje meril, ki jih je določil Evropski svet v Kopenhagnu leta 1993, in pogojev, določenih v stabilizacijsko-pridružitvenem procesu, zlasti pogojev iz sklepov Sveta z dne 29. aprila 1997 ter 21. in 22. junija 1999, sklepne izjave Zagrebškega vrha z dne 24. novembra 2000 ter Solunske agende.
      3.   PREDNOSTNE NALOGE
      Prednostne naloge iz tega evropskega partnerstva so bile izbrane na podlagi realnih pričakovanj, da bodo v naslednjih letih lahko izpolnjene oziroma bo v zvezi z njimi dosežen bistven napredek. Razlikuje se med kratkoročnimi prednostnimi nalogami, ki naj bi bile izpolnjene v enem ali dveh letih, in srednjeročnimi prednostnimi nalogami, ki naj bi bile izpolnjene v treh ali štirih letih. Prednostne naloge zadevajo zakonodajo in njeno izvajanje.
      Glede na potrebo po določitvi prednostnih nalog je treba seveda izpolniti še druge naloge, ki lahko postanejo prednostne naloge v katerem koli prihodnjem partnerstvu, pri čemer se upošteva tudi napredek, ki ga bosta v prihodnosti dosegla Srbija in Kosovo v skladu z RVSZN 1244.
      Med kratkoročnimi prednostnimi nalogami so bile določene ključne prednostne naloge, ki so zbrane na začetku seznamov. Te prednostne naloge niso razvrščene po pomembnosti.
      Prednostne naloge so navedene v prilogah 2 in 3.
      4.   NAČRTOVANJE
      Pomoč Skupnosti v okviru stabilizacijsko-pridružitvenega procesa za države Zahodnega Balkana bo zagotovljena v okviru obstoječih finančnih instrumentov, zlasti Uredbe (ES) št. 1085/2006 (IPA), za programe, sprejete pred letom 2007, pa Uredbe (ES) št. 2666/2000 (Uredba CARDS) (1). Sporazumi o financiranju so pravna podlaga za izvajanje dejanskih programov. Zato ta sklep nima finančnih posledic.
      Srbija, vključno s Kosovom v skladu z RVSZN 1244, ima prav tako lahko dostop do sredstev iz večdržavnih in horizontalnih programov.
      5.   POGOJENOST POMOČI
      Pogoj za pomoč državam Zahodnega Balkana je napredek pri izpolnjevanju kopenhagenskih meril in posebnih prednostnih nalog tega evropskega partnerstva. Nespoštovanje navedenih pogojev bi lahko pripeljalo do odločitve Sveta, da sprejme ustrezne ukrepe na podlagi člena 21 Uredbe (ES) št. 1085/2006 ali – v primeru programov pred letom 2007 – na podlagi člena 5 Uredbe (ES) št. 2666/2000. Pogoj za pomoč je tudi izpolnjevanje zahtev, ki jih je Svet opredelil v sklepih z dne 29. aprila 1997, zlasti v zvezi z zavezo prejemnikov, da bodo izvajali demokratične, gospodarske in institucionalne reforme. V posamezne letne programe so vključeni tudi posebni pogoji. Po odločitvah o financiranju bo z zadevnimi organi podpisan sporazum o financiranju.
      6.   SPREMLJANJE
      Izvajanje evropskega partnerstva se bo preverjalo z mehanizmi, vzpostavljenimi v okviru stabilizacijsko-pridružitvenega procesa, predvsem z letnimi poročili, ki jih predloži Komisija.

         (1)  UL L 306, 7.12.2000, str. 1. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).

      PRILOGA 2
      PREDNOSTNE NALOGE ZA SRBIJO
      KRATKOROČNE PREDNOSTNE NALOGE
      Ključne prednostne naloge

                  —

                  Zagotoviti izpolnjevanje prihodnjih obveznosti v okviru stabilizacijsko-pridružitvenega sporazuma (SPS) in zlasti začasnega sporazuma (ZS).

                  —

                  Zagotoviti polno sodelovanje z Mednarodnim kazenskim sodiščem za nekdanjo Jugoslavijo (MKSJ).

                  —

                  Konstruktivno sodelovati pri zadevah v zvezi s Kosovom.

                  —

                  Zagotoviti, da se ustava in ustavno pravo izvajata v skladu z evropskimi standardi.

                  —

                  Nadaljevati prizadevanja za izvajanje reforme javne uprave, vključno z reformami plačnega sistema v državni upravi, da se zagotovijo pregledno zaposlovanje in napredovanje ter strokovnost in odgovornost, okrepiti strukture za evropsko vključevanje, izboljšati usklajevanje v celotni javni upravi in parlamentu ter posvetiti posebno pozornost usklajevanju politik.

                  —

                  Izboljšati delovanje sodstva, zagotoviti njegovo neodvisnost, odgovornost, strokovnost in učinkovitost ter zagotoviti, da poklicni razvoj ter zaposlovanje sodnikov in tožilcev temeljita na tehničnih in strokovnih merilih ter da nista pod političnim vplivom. Zagotoviti pravilno delovanje ustavnega sodišča.

                  —

                  Okrepiti boj proti korupciji na vseh ravneh in razviti celovit javni sistem finančnega nadzora ter povečati preglednost in odgovornost pri porabi javnih sredstev.

                  —

                  Dokončati proces privatizacije ali, kadar je primerno, likvidacije podjetij v družbeni in državni lasti.

            Politična merila
      Demokracija in pravna država
      Ustava

                  —

                  Prilagoditi zakonodajo in institucije novi ustavi.

            Parlament

                  —

                  Dokončati reformo pravnega okvira za volitve (vključno z volilnim imenikom), ga uskladiti z novimi ustavnimi zahtevami ter zagotoviti preglednost in odgovornost financiranja političnih strank, vključno z revizijo obstoječe zakonodaje, da se zagotovi zadostna raven spremljanja in sankcij.

            Javna uprava

                  —

                  Vzpostaviti polno delujoč urad varuha človekovih pravic v skladu z zakonodajnimi zahtevami in zagotoviti ustrezno izvrševanje priporočil varuha človekovih pravic.

            Civilni nadzor varnostnih sil

                  —

                  Zagotoviti večji demokratični nadzor s poostritvijo parlamentarnega nadzora in vzpostavitvijo preglednejšega finančnega upravljanja.

            Pravosodni sistem

                  —

                  Zagotoviti popolno neodvisnost sodišč in sistema sodnega pregona.

                  —

                  Okrepiti urad tožilstva za vojne zločine.

                  —

                  Izvesti akcijski načrt za strategijo reforme pravosodja.

                  —

                  Sprejeti in izvajati zakonodajo o obveznem osnovnem in nadaljevalnem usposabljanju za sodnike, tožilce in osebje sodišč ter okrepiti centre za usposabljanje.

                  —

                  Racionalizirati sistem sodišč, posodobiti postopke, uvesti sistem učinkovitega upravljanja sodišč in ustanoviti upravna in pritožbena sodišča.

                  —

                  Vzpostaviti informacijsko mrežo za tožilce na vseh ravneh, zagotoviti izvrševanje sodnih odločb in še naprej krepiti zmogljivost za sojenje za vojne zločine doma v popolni skladnosti z mednarodnimi obveznostmi do MKSJ.

            Protikorupcijska politika

                  —

                  Izvajati akcijski načrt za protikorupcijsko strategijo ter ustanoviti neodvisno in učinkovito protikorupcijsko agencijo.

                  —

                  Ratificirati mednarodne konvencije proti korupciji.

                  —

                  Nadalje pojasniti in izvrševati uredbe v zvezi s preprečevanjem navzkrižja interesov v skladu z mednarodnimi standardi.

                  —

                  Razviti in izvajati pregleden sistem prijave premoženja javnih uslužbencev.

            Človekove pravice in varstvo manjšin

                  —

                  Izpolniti vse obveznosti, ki izhajajo iz članstva v Svetu Evrope.

                  —

                  Zagotoviti skladnost z določbami o človekovih pravicah iz nove ustave.

                  —

                  Nadaljevati deinstitucionalizacijo, storitve v skupnosti ter pomoč osebam, ki jo potrebujejo, tudi na področju duševnega zdravja.

            Državljanske in politične pravice

                  —

                  Pregledati ustrezno zakonodajo o verskih pravicah, da se zagotovi njena usklajenost z ustavo.

                  —

                  Ukrepati v domnevnih primerih slabega ravnanja in okrepiti službe notranjega nadzora, ki se ukvarjajo s slabim ravnanjem organov kazenskega pregona.

                  —

                  Izboljšati razmere v zaporu, zagotoviti ustrezno spremljanje razmer v zaporu za obsojence, ki prestajajo dolgotrajne zaporne kazni, in obsojence zaradi kaznivih dejanj, povezanih z organiziranim kriminalom, ter zagotoviti nadaljnje usposabljanje osebja zaporov in izboljšati opremo za posebne potrebe.

                  —

                  Izboljšati delovanje Sveta za radiodifuzijo v skladu z mednarodnimi standardi ter zagotoviti pravično in pregledno dodeljevanje regionalnih in lokalnih oddajniških frekvenc medijskim operaterjem.

                  —

                  Dosledno izvajati zakon o prostem dostopu do informacij in okrepiti urad komisarja za prost dostop do informacij, da se zagotovi izvajanje sklepov/priporočil.

                  —

                  Sprejeti zakonodajo o združenjih in pravnem položaju nevladnih organizacij, spodbujati razvoj organizacij civilne družbe in redni dialog s civilno družbo o političnih pobudah.

                  —

                  Povečati dostop do sodnega varstva.

            Socialne in ekonomske pravice

                  —

                  Sprejeti celostno protidiskriminatorno zakonodajo in žrtvam zagotoviti primerno institucionalno podporo.

                  —

                  Sprejeti primerno zakonodajo o vračilu premoženja in zagotoviti njeno dosledno izvajanje.

                  —

                  Izboljšati varstvo pravic žensk in otrok.

            Pravice manjšin, kulturne pravice in zaščita manjšin

                  —

                  Zagotoviti, da se spoštujejo ustavne določbe o kulturnih pravicah in pravicah manjšin ter njihovi zaščiti, in dosledno izvajati strategije in akcijske načrte, ki zadevajo vključevanje Romov, vključno s povratniki.

                  —

                  Še naprej si prizadevati za dobre odnose med etničnimi skupinami, vključno z ukrepi na področju izobraževanja, krepiti delovanje svetov za narodne manjšine, vključno s sprejetjem še nesprejete zakonodaje, spodbujati udeležbo manjšin v pravosodju in organih kazenskega pregona ter še naprej izvajati dejavnosti za ozaveščanje, vključno z rabo jezikov manjšin.

                  —

                  Prilagoditi ustrezno zakonodajo novi ustavi in zagotoviti dosledno izvajanje pravic manjšin, zlasti pri izobraževanju v maternem jeziku.

                  —

                  Sprejeti novo zakonodajo o beguncih in še naprej izvajati nacionalno strategijo o beguncih.

            Regionalna vprašanja in mednarodne obveznosti

                  —

                  Še naprej spoštovati Daytonski/Pariški sporazum.

                  —

                  Sprejeti ukrepe za upoštevanje sodbe Mednarodnega sodišča iz februarja 2007 glede zadeve o uporabi Konvencije o preprečevanju in kaznovanju kaznivih dejanj genocida, ki jo je Bosna in Hercegovina sprožila proti Srbiji in Črni gori.

                  —

                  Prispevati k okrepitvi regionalnega sodelovanja, sprave in dobrih sosedskih odnosov, vključno s spodbujanjem prehoda s pakta stabilnosti na okvir sodelovanja z večjo regionalno udeležbo ter učinkovitim izvajanjem Srednjeevropskega sporazuma o prosti trgovini (CEFTA).

                  —

                  Skleniti in izvajati sporazume s sosednjimi državami o čezmejnem sodelovanju, boju proti organiziranemu kriminalu, nedovoljeni trgovini in tihotapljenju, pravosodnem sodelovanju, upravljanju mej in okolju.

                  —

                  Prispevati k rešitvi odprtih mejnih vprašanj s Hrvaško ter Bosno in Hercegovino.

                  —

                  Zagotoviti pravico do resnične izbire med trajno vrnitvijo in vključevanjem ter prispevati k zagotavljanju doslednega izvajanja Sarajevske deklaracije.

            Gospodarska merila

                  —

                  Izvajati k stabilnosti usmerjeno davčno politiko, vključno s politiko plač javnega sektorja, katere cilj je davčna konsolidacija ter ki vodi k nizki inflaciji in vzdržnosti plačilne bilance.

                  —

                  Nadaljevati reforme upravljanja javnih financ, da se okrepijo nadzor, preglednost, odgovornost in učinkovitost.

                  —

                  Prizadevati si za monetarno politiko, katere cilj je stabilnost cen zaradi zmanjšanja in ustalitve inflacijskih napovedi.

                  —

                  Izboljšati stečajne postopke, da se pospeši izstop iz trga za podjetja, ki niso sposobna preživetja, in pospeševati strukturne spremembe.

                  —

                  Dokončati liberalizacijo preostalih cen pod vladnim nadzorom, da se izboljšata učinkovitost tržnih mehanizmov in dodeljevanje sredstev.

                  —

                  Nadalje okrepiti finančni nadzor, da se pripomore k zagotavljanju stabilnosti finančnega sektorja.

                  —

                  Še naprej razvijati in izvajati reformo pokojninskega sistema in nadaljevati reformo sistema zdravstvenega zavarovanja ter pospešiti prestrukturiranje in privatizacijo zavarovalniškega sektorja.

                  —

                  Nadaljevati prizadevanja za formalno ureditev sive ekonomije ter izvajati sistem upravljanja javne porabe in davčne reforme.

                  —

                  Razviti stabilen in delujoč trg z zemljišči in nepremičninami ter pripraviti zakonodajo o katastru.

                  —

                  Nadaljevati prizadevanja za spodbujanje zaposlovanja, vključno z reformo poklicnega usposabljanja in reformo trga dela, izboljšati državne službe za zaposlovanje in izvajati strategijo zaposlovanja invalidnih oseb.

            Evropski standardi
      Notranji trg
      Prosti pretok blaga

                  —

                  Še naprej prilagajati zakonodajni okvir o standardizaciji, certificiranju, meroslovju, akreditaciji in ugotavljanju skladnosti evropskim standardom. Še naprej sprejemati evropske standarde in ustanoviti nacionalni usklajevalni organ za kakovostno infrastrukturo, ki bo odgovoren za krepitev celotnega področja.

                  —

                  Oblikovati strukturo za nadzor trga in zagotoviti ustrezno usklajenost med organi za nadzor trga.

                  —

                  Prilagoditi tržni režim in zadevno zakonodajo, da bosta skladna z obvezami, ki izhajajo iz STO, SPS in CEFTA.

                  —

                  Vzpostaviti mehanizme notranjega posvetovanja in obveščanja za nove tehnične predpise pred sprejetjem ukrepov, ki vplivajo na trgovino.

                  —

                  Okrepiti upravno zmogljivost na področju varstva potrošnikov.

            Prosti pretok kapitala

                  —

                  Še naprej razvijati sistem za mednarodna plačila v skladu z mednarodnimi pravili in določiti nacionalno obravnavanje za nakupe nepremičnin.

            Carine in obdavčitev

                  —

                  Dokončati prilagoditev carinske zakonodaje, potrebne za pravilno izvajanje SPS, okrepiti zmogljivost carinske uprave za boj proti korupciji, čezmejnemu kriminalu in davčnim utajam ter okrepiti zmogljivost za uveljavljanje zakonodaje, zlasti na področju analize tveganja in naknadnih kontrol.

                  —

                  Nadaljevati približevanje davčne zakonodaje pravnemu redu Skupnosti, izvajati davčno zakonodajo, zlasti zbiranje in nadzor prihodkov, da se zmanjša obseg davčnih utaj, ter okrepiti zmogljivost za uveljavljanje zakonodaje.

                  —

                  Izpolniti načela kodeksa ravnanja za obdavčitev podjetij in zagotoviti, da so novi davčni ukrepi skladni s temi načeli.

            Konkurenca

                  —

                  Izboljšati obstoječo protimonopolno zakonodajo v skladu z zahtevami SPS in okrepiti upravno zmogljivost komisije za konkurenco, da se zagotovi učinkovito in neodvisno izvajanje pravil v skladu s pravnim redom EU.

                  —

                  Vzpostaviti neodvisen in polno delujoč organ za nadzor državne pomoči.

                  —

                  Izboljšati postopke za nadzor združitev, da se okrepi učinkovitost komisije za konkurenco.

                  —

                  Vzpostaviti ustrezen pravni okvir za državno pomoč v skladu z zahtevami SPS.

            Javna naročila

                  —

                  Izvajati skladno in učinkovito ureditev javnih naročil ter zagotoviti neodvisnost organov za javna naročila, zagotoviti preglednost postopkov ne glede na vrednost posamezne pogodbe, ter nediskriminacijo med srbskimi ponudniki in ponudniki EU ter okrepiti zmogljivosti za izvajanje in uveljavljanje zakonodaje v tem sektorju.

            Pravo intelektualne lastnine

                  —

                  Še naprej krepiti varstvo pravic intelektualne lastnine (PIL) ter krepiti upravno zmogljivost za podeljevanje patentov ter trajnostno izvajanje in uveljavljanje pravic intelektualne lastnine.

            Zaposlovalna in socialna politika

                  —

                  Razviti primerne upravne strukture in zmogljivost na področju varovanja zdravja.

            Izobraževanje in raziskave

                  —

                  Nadaljevati prizadevanja za izboljšanje izobraževalnega sistema; vzpostaviti boljše povezave med poklicnim in visokošolskim izobraževanjem ter trgom dela in gospodarskimi potrebami; okrepiti upravno zmogljivost in izboljšati usklajevanje med zadevnimi organi.

                  —

                  Ratificirati Konvencijo Unesca o varovanju in spodbujanju raznolikosti kulturnih izrazov.

            Zadeve STO

                  —

                  Nadaljevati priprave na vstop v STO.

            Sektorske politike
      Industrija in MSP

                  —

                  Izvajati Evropsko listino za mala in srednja podjetja ter zmanjšati upravne ovire za MSP.

                  —

                  Sprejeti novo srednjeročno strategijo o politiki MSP in industrijski politiki, ki naj ji sledi operativni akcijski načrt.

                  —

                  Okrepiti svet MSP kot instrument za javno-zasebno sodelovanje in sodelovanje med ministrstvi, da bi vplival na oblikovanje in izvajanje politik MSP.

            Kmetijstvo

                  —

                  Okrepiti upravno zmogljivost, potrebno za oblikovanje in izvajanje kmetijske politike in politike razvoja podeželja.

                  —

                  Posodobiti zakonodajo ter okrepiti izvajanje in nadzor na področju varnosti živil ter veterinarskih in fitosanitarnih zadev.

                  —

                  Razširiti identifikacijo in registracijo živali na vse zadevne živalske vrste.

                  —

                  Še naprej posodabljati veterinarske, fitosanitarne, sanitarne laboratorije ter laboratorije za vino, inšpektorate in nadzor na zunanjih mejah.

            Okolje

                  —

                  Pospešiti približevanje zakonodaje in standardov pravnemu redu EU.

                  —

                  Izvajati sprejeto zakonodajo, zlasti o presoji vplivov na okolje.

                  —

                  Začeti izvajati Kjotski protokol.

                  —

                  Sprejeti in izvajati nacionalno strategijo za varstvo okolja in strategijo za trajnostni razvoj.

                  —

                  Okrepiti upravno zmogljivost organov za načrtovanje, dovoljenja, inšpekcijo in spremljanje ter tudi vodenje projektov, okrepiti zmogljivost na lokalni ravni in zagotoviti usklajevanje med centralno in lokalno ravnjo.

            Nadalje razvijati in začeti izvajati načrte za ravnanje z odpadki, začeti gradnjo infrastrukture za obdelavo in varno odlaganje nevarnih odpadkov.
      Prometna politika

                  —

                  Še naprej izvajati Memorandum o soglasju o razvoju ključnega regionalnega prometnega omrežja v jugovzhodni Evropi in okrepiti sodelovanje v prometnem observatoriju jugovzhodne Evrope.

                  —

                  Sprejeti in izvajati nacionalno prometno strategijo. Sprejeti ukrepe za izboljšanje varnostnih razmer v cestnem prometu.

                  —

                  Izvajati zaveze, dane v okviru prve prehodne faze Sporazuma o skupnem evropskem zračnem prostoru.

                  —

                  Prestrukturirati železniški sektor in vzpostaviti ustanove za železniški promet.

                  —

                  Razviti promet po celinskih plovnih poteh, vključno z vzpostavitvijo rečnih informacijskih storitev.

            Energetika

                  —

                  Izpolniti obveznosti, ki izhajajo iz Pogodbe o Energetski skupnosti, glede doslednega izvajanja pravnega reda Skupnosti o notranjem trgu s plinom in električno energijo ter o čezmejni izmenjavi električne energije.

                  —

                  Spremeniti in izvajati energetski zakon ter zagotoviti nemoteno delovanje neodvisne regulativne agencije za energetiko.

                  —

                  Nadaljevati okoljske preglede energetskih objektov in se spoprijeti s problematiko najhujših onesnaževalcev, zagotoviti razčlenitev z namenom izvedbe prestrukturiranja in odprtja trga ter doseči nadaljnji napredek na področju regionalnega energetskega trga, zlasti z izboljšanjem medsebojne povezanosti s sosednjimi državami.

                  —

                  Pristopiti k zadevnim mednarodnim konvencijam v zvezi z jedrsko varnostjo in ustanoviti primeren regulativni organ.

                  —

                  Nadaljevati razgradnjo raziskovalnega reaktorja Vinča.

                  —

                  Okrepiti upravno zmogljivost v okviru zadevnih ministrstev.

            Informacijska družba in mediji

                  —

                  Zagotoviti popolno liberalizacijo sektorja elektronskih komunikacij in neodvisnost regulativnih organov; zagotoviti izvajanje sprejete strategije, vključno s sprejetjem in izvajanjem potrebnih zakonov in politik, ter krepiti upravno zmogljivost.

                  —

                  Začeti približevanje avdiovizualnega sektorja pravnemu redu Skupnosti ter izboljšati odgovornost in preglednost, zlasti republiške agencije za radiodifuzijo.

                  —

                  Podpisati in ratificirati Evropsko konvencijo o čezmejni televiziji.

            Finančni nadzor

                  —

                  Sprejeti in izvajati politiko notranjega nadzora javnih financ.

                  —

                  Razvijati postopke in upravno zmogljivost za učinkovito zaščito finančnih interesov EU.

            Statistika

                  —

                  Spremeniti zakon o statistiki ter okrepiti sodelovanje in usklajevanje v okviru nacionalnega statističnega sistema.

                  —

                  Izvesti popis na področju kmetijstva, oblikovati kmetijski register in nadaljevati razvoj nacionalnih računov v skladu z ESA 95, vključno z izboljšanjem virov podatkov.

            Pravica, svoboda in varnost
      Vizumi, nadzor meje, azil in migracije

                  —

                  Izvajati strategijo integriranega upravljanja mej in okrepiti sodelovanje med agencijami za integrirano upravljanje mej.

                  —

                  Izboljšati čezmejno sodelovanje policije v skladu z najboljšimi praksami, okrepiti zmogljivost mejne policije in ji zagotoviti sodobno infrastrukturo in opremo, zlasti na področju IT.

                  —

                  Uskladiti vizumsko ureditev s pravnim redom Skupnosti in izvajati sporazum med EU in Srbijo o poenostavitvi vizumskih postopkov.

                  —

                  Zagotoviti učinkovito izvajanje zahtev za uvedbo visokokakovostnih potnih in osebnih listin.

                  —

                  Sprejeti in izvajati zakonodajo o azilu, zagotoviti delovanje sprejemnih centrov za prosilce za azil in zagotoviti vzpostavitev operativnega organa za obravnavanje prošenj za azil.

                  —

                  Izvajati sporazum med EU in Srbijo o ponovnem sprejemu.

                  —

                  Sprejeti strategijo za ponovno vključitev povratnikov, vključno z obravnavanjem socialno-ekonomskih pogojev.

            Pranje denarja

                  —

                  Sprejeti potrebno zakonodajo in nacionalno strategijo, vključno s časovnim razporedom, proti pranju denarja in financiranju terorizma, okrepiti nacionalne organe za boj proti pranju denarja ter izboljšati sodelovanje med agencijami ter mednarodno sodelovanje.

            Droge

                  —

                  Povečati zmogljivost za boj proti trgovini s prepovedanimi drogami ter razviti in začeti izvajati nacionalno strategijo na področju drog v skladu s strategijo EU na področju drog in izboljšati mednarodno sodelovanje.

            Policija

                  —

                  Zagotoviti polno izvajanje zakona o policiji, da se vzpostavita strokovnost in odgovornost, izboljša preglednost, razvije sodobna policija, v kateri ne bo neprimernega političnega vmešavanja, in s posebnim usposabljanjem poveča zmogljivost policije.

                  —

                  Sprejeti potrebne ukrepe za sklenitev sporazuma o sodelovanju z Europolom.

            Boj proti organiziranemu kriminalu in terorizmu

                  —

                  Sprejeti manjkajočo zakonodajo, razviti zmogljivost za zaseg premoženja, izvajati nacionalno strategijo za boj proti organiziranemu kriminalu in krepiti obveščevalno dejavnost v zvezi s kaznivimi dejanji.

                  —

                  Nadaljevati boj proti trgovini z ljudmi, vključno z izvajanjem strategije za preprečevanje trgovine in zagotovitvijo ustrezne pomoči žrtvam in njihove zaščite.

                  —

                  Povečati učinkovitost mednarodnega sodelovanja in izvajanja ustreznih mednarodnih konvencij o boju proti terorizmu.

                  —

                  Izboljšati sodelovanje in izmenjavo informacij med vsemi vejami varnostnih služb in z drugimi državami ter preprečevati financiranje in pripravo terorističnih dejanj.

            Varstvo osebnih podatkov

                  —

                  Pregledati pravni okvir, podpisati zadevne mednarodne konvencije in vzpostaviti neodvisen nadzorni organ.

            SREDNJEROČNE PREDNOSTNE NALOGE
      Politična merila
      Demokracija in pravna država
      Javna uprava

                  —

                  Nadalje okrepiti zmogljivost evropskega vključevanja v okviru javne uprave, in sicer z vključevanjem potrebnih struktur v okviru resornih ministrstev in v vsej vladi, ter izboljšati mehanizme sodelovanja v vseh oddelkih, pristojnih za evropsko vključevanje.

                  —

                  Še naprej polno izvajati zakone o javnih uslužbencih ter javni upravi, izvajati ukrepe za razvoj kadrov v javni upravi, okrepiti zmogljivost javne uprave za oblikovanje politike in usklajevanje na vladni in lokalni ravni, vzpostaviti centraliziran sistem za izplačevanje plač, izvajati ustavne določbe glede decentralizacije in zagotoviti sredstva za lokalne vladne ustanove.

            Civilni nadzor varnostnih sil

                  —

                  Nadaljevati prestrukturiranje in reformo oboroženih sil ter povečati preglednost in civilni nadzor nad oboroženimi silami.

            Pravosodni sistem

                  —

                  Zmanjšati sodne zaostanke in nadalje povečati učinkovitost in strokovnost sodišč.

                  —

                  Uvesti enotne standarde za zbiranje zanesljivih podatkov o pravosodju.

            Protikorupcijska politika

                  —

                  Zagotoviti dosledno spoštovanje mednarodnih konvencij o boju proti korupciji. Nadalje okrepiti zmogljivost protikorupcijskih organov.

            Človekove pravice in varstvo manjšin

                  —

                  Izvajati protidiskriminatorno zakonodajo.

                  —

                  Nadaljevati prizadevanja za vključitev invalidnih otrok in izboljšanje pogojev zanje. Reformirati sistem otroškega varstva in zagotoviti redno šolanje otrokom iz manjšin.

            Regionalna vprašanja in mednarodne obveznosti

                  —

                  Olajšati vključevanje beguncev, ki se ne odločijo za vrnitev.

            Gospodarska merila

                  —

                  Okrepiti davčno konsolidacijo in zmanjšati vlogo državnega sektorja, ki se meri z izdatki v razmerju do BDP, da se oblikuje prostor za razvoj in rast zasebnega sektorja.

                  —

                  Pospešiti privatizacijo in po potrebi likvidirati podjetja v državni lasti, da se okrepi upravljanje podjetij, zmanjšajo kvazi-davčne izgube, prispeva k davčni konsolidaciji in poveča delež dejavnosti zasebnega sektorja.

                  —

                  Zmanjšati strukturno togost, ki ovira trg dela, zlasti v zvezi z ureditvijo trga dela, da se povečata stopnji udeležbe in zaposlenosti.

                  —

                  Zmanjšati državno pomoč v razmerju do BDP in okrepiti politiko konkurence, da se omogoči svobodna in neizkrivljena konkurenca, ki bo v korist srbskih potrošnikov.

                  —

                  Izboljšati sistem izobraževanja s ciljem povečanja veščin, ki krepijo možnosti za zaposlitev in dolgoročno gospodarsko rast.

                  —

                  Izboljšati poslovno okolje, da se povečajo povsem nove tuje neposredne naložbe.

            Evropski standardi
      Notranji trg
      Prosti pretok blaga

                  —

                  Še naprej razvijati standardizacijo in se pripraviti na polno članstvo v evropskih standardizacijskih organizacijah.

            Prosti pretok kapitala

                  —

                  Nadalje liberalizirati kratkoročne in srednjeročne kapitalske transakcije.

            Carine in obdavčitev

                  —

                  Zagotoviti stalno prilagajanje carinske in davčne ter druge fiskalne zakonodaje pravnemu redu Skupnosti ter nadalje krepiti upravno zmogljivost za izvajanje te zakonodaje ter za boj proti korupciji, čezmejnemu kriminalu in izogibanju plačevanja davkov.

                  —

                  Izboljšati preglednost in izmenjavo informacij z državami članicami EU, da se olajša izvajanje ukrepov za preprečevanje izogibanja davkom ali njihove utaje.

            Konkurenca

                  —

                  Izvajati zakonodajo o državni pomoči in zagotoviti učinkovito delovanje nadzornega organa za državno pomoč.

            Zaposlovalna in socialna politika

                  —

                  Sprejeti ukrepe, da se povečajo deleži vpisa otrok iz vseh skupnosti v srednjo šolo.

                  —

                  Nadalje razvijati politiki socialne vključenosti in socialnega varstva.

                  —

                  Zagotoviti delujoč in reprezentativen socialni dialog.

                  —

                  Še naprej si prizadevati za izboljšanje položaja invalidov.

            Izobraževanje in raziskave

                  —

                  Sprejeti nacionalni okvir kvalifikacij za poklicno izobraževanje in usposabljanje; spodbujati regionalno sodelovanje na področju visokošolskega izobraževanja.

                  —

                  Sprejeti celostno politiko na področju raziskav.

            Sektorske politike
      MSP in industrijska politika

                  —

                  Še naprej izvajati Evropsko listino za mala podjetja.

            Kmetijstvo

                  —

                  Nadaljevati prizadevanja za krepitev upravnih struktur in zmogljivosti, potrebnih za oblikovanje in izvajanje kmetijske politike in politike razvoja podeželja.

                  —

                  Še naprej krepiti veterinarsko, sanitarno in fitosanitarno zakonodajo ter zakonodajo na področju varnosti živil ter zadevnih kontrol.

                  —

                  Izboljšati ravnanje z odpadki in zmanjšati kmetijsko onesnaževanje.

                  —

                  Nadaljevati posodabljanje živilskopredelovalnih obratov, da bodo izpolnjevali zahteve EU.

            Okolje

                  —

                  Zagotoviti polno izvajanje in uveljavljanje zakonodaje, prilagojene zakonodaji EU.

                  —

                  Izvajati zadevne mednarodne konvencije in Kjotski protokol.

                  —

                  Sprejeti in začeti izvajati strategije glede onesnaženosti zraka, ravnanja z odpadki in varstva narave.

                  —

                  V celoti izvajati nacionalno strategijo za varstvo okolja ter strategijo za varstvo voda.

                  —

                  Dodatno okrepiti upravno zmogljivost institucij za varovanje okolja na državni in lokalni ravni.

                  —

                  Izvajati večletni načrt za financiranje politike varovanja okolja, vključno z naložbami.

                  —

                  Dokončati gradnjo infrastrukture za obdelavo in varno odlaganje nevarnih odpadkov.

            Prometna politika

                  —

                  Še naprej izvajati Memorandum o soglasju o razvoju ključnega regionalnega prometnega omrežja v jugovzhodni Evropi in okrepiti sodelovanje v prometnem observatoriju jugovzhodne Evrope.

                  —

                  Dodatno okrepiti upravno zmogljivost, vključno s pripravo projektov za večje naložbe in vzdrževanje infrastrukture.

                  —

                  Zagotoviti nadaljnje približevanje zakonodaje pravnemu redu Skupnosti na področju prometa, zlasti glede tehničnih in varnostnih standardov (vključno z uvedbo digitalnega tahografa).

                  —

                  Izvajati zaveze, dane v okviru druge prehodne faze Sporazuma o skupnem evropskem zračnem prostoru.

            Energetika

                  —

                  Sprejeti in izvajati dolgoročno strategijo okoljsko trajnostne energetske politike.

                  —

                  Še naprej izvajati regionalne in mednarodne obveznosti na tem področju z namenom oblikovanja konkurenčnega regionalnega energetskega trga.

                  —

                  Dokončati razgradnjo raziskovalnega reaktorja Vinča.

            Informacijska družba in mediji

                  —

                  Začeti izvajanje okvira EU za elektronske komunikacije in nadaljevati prilagajanje avdiovizualne zakonodaje pravnemu redu EU.

            Finančni nadzor

                  —

                  Razviti in uvesti načela decentralizirane upravne odgovornosti in funkcionalno neodvisen sistem notranje revizije v skladu z mednarodno sprejetimi standardi in najboljšimi praksami EU.

                  —

                  Nadalje razvijati postopke in upravno usposobljenost za zagotavljanje učinkovite zaščite finančnih interesov EU.

            Statistika

                  —

                  Nadalje razvijati sistem upravljanja kakovosti; vzpostaviti kmetijsko statistiko in nadalje razviti vsa sektorska statistična področja.

            Pravica, svoboda in varnost
      Vizumi, nadzor meje, azil in migracije

                  —

                  Nadaljevati krepitev zmogljivosti mejne policije in carinske službe, izboljšati objekte in opremljenost mejnih prehodov ter okrepiti sodelovanje s sosednjimi državami v boju proti trgovini z ljudmi.

                  —

                  Zagotoviti trajne rešitve za vključitev ponovno sprejetih oseb.

            Droge

                  —

                  V celoti izvajati nacionalno strategijo za boj proti zlorabi drog.

            Policija

                  —

                  Nadaljevati prestrukturiranje policije, zagotoviti preglednost in odgovornost, reformirati izobraževanje policistov ter zagotoviti sodelovanje in usklajevanje med organi kazenskega pregona.

            Boj proti organiziranemu kriminalu in terorizmu

                  —

                  Zagotoviti učinkovit sistem zaščite prič, izboljšati regionalno sodelovanje, okrepiti boj proti gospodarskemu in finančnemu kriminalu (vključno s pranjem in ponarejanjem denarja), goljufijam ter korupciji, olajšati namestitev uradnikov za zvezo, ki jih dodelijo države članice EU, v ustrezna državna telesa, ki sodelujejo v boju proti organiziranemu kriminalu, ter izvajati Palermsko konvencijo proti mednarodnemu organiziranemu kriminalu.

                  —

                  Okrepiti zmogljivost ministrstva za notranje zadeve (zlasti v oddelku za organizirani kriminal) ter razviti postopke in usposobljenost za izmenjavo obveščevalnih podatkov med organi.

      PRILOGA 3
      PREDNOSTNE NALOGE ZA KOSOVO V SKLADU Z RVSZN 1244
      KRATKOROČNE PREDNOSTNE NALOGE
      Ključne prednostne naloge

                  —

                  Še naprej tesno sodelovati s skupinami za načrtovanje, ki pripravljajo predvidene mednarodne misije oz. misije EU, da se bo lahko dogovor o statusu Kosova v celoti izvajal.

                  —

                  Konstruktivno sodelovati pri vprašanjih v zvezi s Srbijo.

                  —

                  Zagotoviti polno sodelovanje z Mednarodnim kazenskim sodiščem za nekdanjo Jugoslavijo.

                  —

                  Zagotoviti dosledno spoštovanje pravne države, človekovih pravic in zaščite manjšin ter voditi politiko nične tolerance do korupcije, organiziranega kriminala in finančnega kriminala.

                  —

                  Zagotoviti demokratično upravljanje javnih storitev in omogočiti dostop do njih vsem prebivalcem na Kosovu ter vzpostaviti strokovno, odgovorno, dostopno, reprezentativno javno upravo, v kateri ne bo neprimernega političnega vmešavanja.

                  —

                  Pospešiti reformo samouprave in izboljšati upravno usposobljenost, da se olajša proces decentralizacije, pri tem pa upoštevati mnenja in interese vseh skupnosti na Kosovu, sprejeti zakonodajni okvir ter dodeliti ustrezna proračunska sredstva.

                  —

                  Ustvariti okolje, ki bo omogočalo spravo, medetnično strpnost in trajnostno sožitje etičnih skupin in bo ugodno za vrnitev razseljenih oseb. Zagotoviti spoštovanje, varnost, svobodo gibanja in udeležbo vseh etničnih skupin. Izrecno je treba obsoditi vse oblike sovraštva do manjšin. Strogo je treba preganjati vse vrste kaznivih dejanj med etničnimi skupinami.

                  —

                  Zagotoviti dosledno spoštovanje verske svobode. Zagotoviti varstvo kulturne in verske dediščine ter preprečiti in preganjati napade na spomenike.

                  —

                  Oblikovati družbo, v kateri ne bo diskriminacije v nobeni obliki, in spodbujati vključevanje prikrajšanih skupin.

                  —

                  Še naprej krepiti lastninske pravice, pravni okvir in dostop do sodišč za spodbujanje podjetništvu prijaznega okolja.

            Politična merila
      Demokracija in pravna država
      Začasne institucije samouprave

                  —

                  V celoti zagotoviti učinkovito delovanje skupščine in njenih odborov, vlade in občin ter dosledno spoštovati ustrezne poslovnike in kodekse ravnanja ter pravice in interese vseh skupnosti.

                  —

                  Povečati nadzor skupščine nad izvršilnimi organi ter odgovornost in preglednost znotraj skupščine. Okrepiti upravno zmogljivost same skupščine.

                  —

                  Objavljati uradni list pravočasno in zagotoviti, da je v celoti pravilen. Povečati preverjanje zadevnih jezikovnih različic, da se zagotovi njihova identičnost, in zagotoviti javni dostop do uradnega lista.

                  —

                  Še povečati zastopanost manjšin v vseh institucijah in državni upravi na občinski in državni ravni.

            Parlament/volitve

                  —

                  Organizirati svobodne in pravične volitve. Okrepiti neodvisno in večetnično centralno volilno komisijo, pristojno za pravočasno izvedbo volitev.

                  —

                  Zagotoviti ustrezna volišča, varnostne in druge ukrepe za vse etnične skupine, da se jim omogoči uveljavitev volilne pravice. Notranje razseljenim osebam in beguncem omogočiti udeležbo na volitvah, kljub omejeni možnosti vrnitve na Kosovo.

                  —

                  Povečati preverjanje skladnosti vse nove zakonodaje s pravnim redom EU.

            Javna uprava

                  —

                  Okrepiti zmogljivost vladnega usklajevanja in natančneje opredeliti odgovornosti centralnih in lokalnih organov za zagotovitev skladnega izvajanja politike. Okrepiti učinkovitost nadzornih funkcij vlade glede izvajanja javne službe.

                  —

                  Dosledno zagotavljati preglednost postopkov zaposlovanja, premeščanja, ocenjevanja, napredovanja, ravnanja in odpuščanja državnih uslužbencev, vključno z uslužbenci policije in pravosodnega sistema, ter postopkov finančnega upravljanja.

                  —

                  Izboljšati delovanje in okrepiti neodvisnost neodvisnega nadzornega sveta in odbora za imenovanje višjih uradnikov v javni upravi.

                  —

                  Izboljšati kakovost in dostopnost do osnovnih javnih storitev vsem skupnostim, med drugim v obliki prispevka za zmanjšanje povpraševanja po storitvah, ki jih zagotavljajo vzporedne strukture.

                  —

                  Pospešiti proces decentralizacije in sprejeti med drugim zakone o lokalni upravi in določitvi občinskih območij.

            Pravosodni sistem

                  —

                  Zagotoviti učinkovita, neodvisna, odgovorna in nepristranska sodišča in tožilstva brez političnega vmešavanja.

                  —

                  Okrepiti državno tožilstvo, da bo sposobno ravnati v skladu z načeli avtonomnosti in nepristranskosti. Nadalje krepiti urad posebnega tožilca. Zagotoviti izvajanje učinkovitega varnostnega programa za zaščito prič.

                  —

                  Odobriti zakone o sodiščih in tožilstvu ter jih izvajati. Razviti sistem upravnega sodstva in racionalizirati zadevno zakonodajo in pristojnosti.

                  —

                  Izvajati sistem za avtomatizirano upravljanje sodnih zadev v celoti na vseh sodiščih in uradih tožilcev. Zmanjšati sodne zaostanke in zaostanke pri izvrševanju sodb civilnega sodišča.

                  —

                  Okrepiti občinska sodišča in policijske ukrepe za nepristransko odpravljanje, preprečevanje in kaznovanje nezakonite zasedbe, uporabe in gradnje nepremičnin.

                  —

                  Še naprej razvijati pravno izobraževanje in usposabljanje, zlasti za sodnike, tožilce in administrativno osebje. Preoblikovati inštitut za pravosodje v trajno in učinkovito institucijo, ki bo pristojna za usposabljanje na področju pravosodja.

                  —

                  Razviti zmogljivosti vlade brez neprimernega političnega vmešavanja za prevzem odgovornosti na področju pravosodja in notranjih zadev. Izvajati sistem imenovanja, odpuščanja in napredovanja sodnikov in tožilcev v skladu z evropskimi standardi in brez političnega vmešavanja.

                  —

                  Povečati prizadevanja za izpolnitev mednarodnih standardov pri obravnavanju prošenj za medsebojno pravno pomoč na področju kazenskih zadev in prošenj za izročitev.

                  —

                  Manjšinskim skupnostim omogočiti boljši dostop do sodnega varstva in okrepiti mehanizme, kot so uradi sodišč za zvezo.

                  —

                  Še naprej sprejemati ukrepe za olajšanje pravične etnične zastopanosti sodnikov.

                  —

                  Okrepiti upravne zmogljivosti, usklajevanje in učinkovitost sodstva ter vseh organov kazenskega pregona. Zagotoviti celovit in ustaljen sistem pravne pomoči.

            Protikorupcijska politika

                  —

                  Izvajati zakon o preprečevanju korupcije in protikorupcijski načrt. Okrepiti protikorupcijsko agencijo ter sprejeti ukrepe za zagotovitev njene neodvisnosti in delovanja v celoti.

                  —

                  Poenostaviti pristojnosti protikorupcijske agencije, urada za dobro upravljanje in protikorupcijskega sveta.

            Človekove pravice in zaščita manjšin

                  —

                  Dokončati zakonodajni okvir in okrepiti spoštovanje mehanizmov za varstvo človekovih pravic in pravic manjšin v skladu s priporočili Sveta Evrope. Sprejeti in izvajati celovito strategijo o človekovih pravicah.

                  —

                  Okrepiti pravni okvir v zvezi s svobodo izražanja. Neodvisnemu odboru za medije zagotoviti ustrezne vire za spoštovanje zakonodajnih določb. Odpraviti vsakršno pravno dvoumnost v zvezi z žalitvami in obrekovanjem.

                  —

                  Izvoliti varuha človekovih pravic in sprejeti pravne določbe, ki zagotavljajo izvajanje priporočil varuha človekovih pravic.

                  —

                  Opredeliti in sprejeti vladni program za spodbujanje pravic žensk na Kosovu.

                  —

                  Učinkovito izvajati protidiskriminatorni zakon. Predvsem zagotoviti polno delovanje oddelkov za človekove pravice v okviru ministrstev ter zagotoviti njihovo neodvisnost in usklajevanje z dejavnostmi varuha človekovih pravic. Organizirati kampanje ozaveščanja za obveščanje zasebnega sektorja, civilne družbe in akademskih krogov o tem zakonu. Spremljati izvajanje zakona in poročati o tem.

                  —

                  Razviti storitve v skupnosti ter pomoč osebam, ki jo potrebujejo, tudi na področju duševnega zdravja.

                  —

                  Spodbujati protidiskriminatorno politiko po vsej državi in obravnavati vse ogrožene skupine.

                  —

                  Sprejeti in izvajati ustrezno zakonodajo za zagotovitev pravnega varstva otrok.

            Pravice manjšin, kulturne pravice in zaščita manjšin

                  —

                  V celoti izvajati zakon o uradnih jezikih in kulturni dediščini ter določiti učinkovit mehanizem za spremljanje njegovega izvajanja.

                  —

                  Urediti neuradna naselja. Poiskati trajnostne rešitve za nastanitev in vključevanje romskih skupnosti, ki živijo v nevarnih življenjskih razmerah v taborih, ter notranje razseljenih oseb, ki živijo v neuradnih centrih.

                  —

                  Okrepiti upravne strukture in mehanizme odgovornosti na ministrstvu za vračanje beguncev in za zadeve skupnosti. Jasno opredeliti delitev odgovornosti na državni in lokalni ravni glede vračanja med ministrstvom za lokalno samoupravo in ministrstvom za vračanje beguncev in za zadeve skupnosti. Še naprej razvijati in izvajati skupni strateški okvir za vračanje beguncev in zadeve skupnosti ter razviti mehanizme na občinski ravni za lažje trajnostno vključevanje povratnikov in obstoječih manjšinskih skupnosti.

                  —

                  Olajšati in spodbujati vrnitev beguncev in razseljenih oseb iz vseh skupnosti ter dokončati sanacijo objektov, ki so bili poškodovani in uničeni zaradi dogodkov marca 2004, vključno z zgodovinskimi in verskimi objekti.

            Regionalna vprašanja in mednarodne obveznosti

                  —

                  Krepiti regionalno sodelovanje in dobre sosedske odnose.

                  —

                  Izvajati Srednjeevropski sporazum o prosti trgovini (CEFTA) in aktivno sodelovati v vseh zadevnih regionalnih pobudah, med drugim pod pokroviteljstvom pakta stabilnosti, vključno s procesom prehoda na okvir sodelovanja z večjo regionalno udeležbo.

            Gospodarska merila

                  —

                  Ohraniti zdravo davčno politiko in zlasti zagotoviti, da so socialne politike za reševanje vprašanja revščine in socialne izključenosti skladne z dolgoročno vzdržnostjo javnih financ.

                  —

                  Določiti letne cilje za izboljšanje sistema izterjave računov pri javnih podjetjih ter določiti in izvajati strategije za dosego navedenih ciljev.

                  —

                  Bistveno pospešiti privatizacijo nekdanjih podjetij v družbeni lasti v skladu z načrtom agencije za privatizacijo.

                  —

                  Izboljšati upravljanje, učinkovitost in finančno vzdržnost podjetij v javni lasti. Dodatno okrepiti operativno in finančno neodvisnost regulativnih organov za povečanje preglednosti in konkurenčnosti v zadevnih sektorjih.

                  —

                  Razviti in izvajati politike za olajšanje prehoda iz neregistriranih v registrirane zaposlitve, da se vzpostavi delujoč uradni trg dela in okrepi učinkovitost politik trga dela.

            Evropski standardi
      Notranji trg
      Prosti pretok blaga

                  —

                  Sprejeti horizontalno okvirno zakonodajo, da se vzpostavi potrebna infrastruktura za ustrezno delovanje in ločevanje različnih funkcij (regulativa, standardizacija, akreditacija, meroslovje, ugotavljanje skladnosti in nadzor trga), potrebnih za izvajanje pravnega reda Skupnosti o prostem pretoku blaga.

            Prosti pretok kapitala

                  —

                  Sprejeti primerne smotrne zahteve in okrepiti postopek nadzora v finančnem sektorju.

            Carine in obdavčitev

                  —

                  Nadalje približati carinsko zakonodajo pravnemu redu Skupnosti in nadaljevati prizadevanja za krepitev zmogljivosti carinske uprave za boj proti korupciji, ponarejanju in čezmejnemu kriminalu. Povečati zmogljivost enote za preiskavo kaznivih dejanj.

                  —

                  Upoštevati obveznosti v zvezi z izvajanjem preferenčnih trgovinskih ukrepov, zlasti glede porekla.

                  —

                  Nadaljevati približevanje davčne zakonodaje pravnemu redu EU in okrepiti upravno zmogljivost davčne uprave. Okrepiti zmogljivost davčne uprave za pobiranje davkov in povečati davčne prihodke.

                  —

                  Spoštovati načela kodeksa ravnanja za obdavčitev podjetij ter zagotavljati skladnost novih davčnih ukrepov s temi načeli.

            Javna naročila

                  —

                  Prilagoditi okvir za javna naročila s sprejetjem potrebne izvedbene zakonodaje, da se zagotovi skladnost s pravnim redom Skupnosti. Institucionalnemu okviru za javna naročila zagotoviti upravno zmogljivost in neodvisnost, da lahko opravlja svojo nalogo.

            Pravice intelektualne lastnine

                  —

                  Zagotoviti upravno in sodno usposobljenost za izvajanje zakonodaje o intelektualni lastnini ter okrepitev pravic intelektualne lastnine.

            Zaposlovalna in socialna politika

                  —

                  Sprejeti strategijo zaposlovanja, ki vključuje izboljšano zbiranje podatkov o zaposlitvah.

                  —

                  Izboljšati obveščanje javnosti o dostopu do sistemov socialne varnosti in okrepiti lokalne zmogljivosti glede vprašanj socialne pomoči.

                  —

                  Spremeniti zakonodajo o socialnem zavarovanju in pokojninskih shemah.

                  —

                  Pregledati shemo socialnih prejemkov, da se zagotovi nediskriminacija prejemnikov.

            Izobraževanje in raziskave

                  —

                  Povečati proračun za izobraževanje, zlasti za izboljšanje šolske infrastrukture, odpraviti poučevanje v turnusih ter rešiti pomanjkanje materiala in opreme.

                  —

                  Pripraviti akcijske načrte za izvajanje izobraževalnih strategij z okrepljenih dialogom in usklajevanjem med vsemi ravnmi in vsemi interesnimi skupinami ter dodeliti potrebne vire.

                  —

                  V celoti izvajati zakonodajo o poklicnem usposabljanju in začeti izvajati zakon o nacionalnem okviru kvalifikacij.

                  —

                  Nadaljevati razvoj nacionalnega okvira za spremljanje in ocenjevanje poučevanja.

                  —

                  Zagotoviti boljše vključevanje v visokošolske programe EU.

            Sektorske politike
      Industrija ter mala in srednja podjetja (MSP)

                  —

                  Izvajati srednjeročno strategijo za spodbujanje razvoja MSP, vključno z okrepitvijo agencije za podporo MSP in agencije za spodbujanje naložb. Nadaljevati izvajanje Evropske listine za mala podjetja.

            Kmetijstvo in ribištvo

                  —

                  Jasno opredeliti odgovornosti različnih služb v kmetijskem sektorju (vključno z veterinarsko in fitosanitarno upravo) ter njihove odnose z ministrstvom za kmetijstvo, gozdarstvo in razvoj podeželja, z lokalno upravo in na občinski ravni.

                  —

                  Sprejeti zakon o živilih in z njim povezano izvedbeno zakonodajo ter ustanoviti ustrezno agencijo za izvajanje in uveljavljanje zakona.

                  —

                  Zagotoviti delovanje sistema identifikacije živali in registracije njihovih premikov.

                  —

                  Pripraviti načrt za posodobitev agroživilskih obratov.

            Okolje

                  —

                  Izvajati zakon o presoji vplivov na okolje, ki ga je sprejela skupščina.

                  —

                  Izvajati celovit okoljski akcijski načrt, zlasti v zvezi z vprašanji javnega zdravja.

                  —

                  Nadaljevati približevanje evropskim standardom na področju okolja.

                  —

                  Nadaljevati prizadevanja za povečanje ozaveščenosti javnosti in udeležbe civilne družbe pri okoljskih vprašanjih.

            Prometna politika

                  —

                  Izvajati Memorandum o soglasju o razvoju ključnega regionalnega prometnega omrežja v jugovzhodni Evropi (JVE), vključno z Dopolnilom o območju železniškega prometa JVE.

                  —

                  Izvajati zakon o prevozih v cestnem prometu in zakon o varnosti v cestnem prometu. Razviti multimodalno prometno strategijo.

                  —

                  Dodatno izboljšati na podatkih temelječe upravljanje sredstev za vzdrževanje in sanacijo prometne infrastrukture. Zagotoviti skladnost zakonodajnega okvira za koncesije z EU in sprejeti ukrepe za pritegnitev vlagateljev, vključno z javno-zasebnimi partnerstvi, za sofinanciranje velikih in strateških infrastrukturnih projektov.

                  —

                  Zagotoviti skladnost razvoja železniškega sektorja s strategijo gospodarskega razvoja.

                  —

                  Zagotoviti dobro in odgovorno delovanje letališča v Prištini skupaj z zagotovitvijo zadovoljive ravni varnosti.

                  —

                  Pregledati in izboljšati sistem za izdajanje vozniških dovoljenj in tehnične preglede vozil.

            Energetika

                  —

                  Podjetju za električno energijo zagotoviti trajno sposobnost za preživetje, predvsem z znatno povečanim pobiranjem prihodkov in spodbujanjem dobrega upravljanja.

                  —

                  Še naprej izvajati obveznosti, prevzete v okviru Pogodbe o energetski skupnosti. Nadaljevati pripravo projekta „Kosovo C“ za proizvodnjo in dobavo električne energije v doslednem spoštovanju pravnega reda Skupnosti, kakor je predvideno v Pogodbi o energetski skupnosti.

            Informacijska družba in mediji

                  —

                  Sprejeti in začeti izvajati politiko o elektronskih komunikacijskih omrežjih in storitvah, namenjeno uveljavitvi liberalizacije v celoti in ustvarjanju stabilnega, odprtega in konkurenčnega okolja, ki bo pritegnilo tuje naložbe in izboljšalo kakovost storitve.

                  —

                  Okrepiti upravno usposobljenost regulativnega organa. Okrepiti njegov položaj ter mu zagotoviti operativno in finančno neodvisnost.

                  —

                  Zagotoviti stalno in trajnostno financiranje javnega radiotelevizijskega podjetja RTK, neodvisnega odbora za medije ter sklada za medije.

            Finančni nadzor

                  —

                  Nadaljevati prizadevanja za izvajanje strategije javnega notranjega finančnega nadzora in s tem povezanih zakonov kot osnovo za uresničitev srednjeročnih prednostnih nalog na tem področju.

            Statistika

                  —

                  Okrepiti upravno zmogljivost statističnega urada ter izboljšati njegovo operativno in finančno neodvisnost. Zagotoviti zanesljivost statističnih podatkov ter pravočasno in brezplačno zagotovitev kakovostnih podatkov statističnemu uradu s strani anketirancev.

                  —

                  Nadaljevati razvoj gospodarske statistike in pospešiti razvoj socialne statistike.

            Pravica, svoboda in varnost
      Vizumi, nadzor meje, azil in migracije

                  —

                  Okrepiti učinkovitost kontrole pretoka oseb na mejah/razmejitvenih črtah ter okrepiti učinkovitost in preglednost delovanja mejne policije in policije na razmejitvenih črtah.

                  —

                  Okrepiti sodelovanje med agencijami za upravljanje meje/razmejitvenih črt in s sosednjimi državami.

                  —

                  Urediti zatočišča in sprejemne centre za prosilce za azil.

                  —

                  Sprejeti zakon o migracijah v skladu z evropskimi standardi. Oblikovati strategijo in akcijski načrt glede migracij ob posebni obravnavi ponovnega sprejema in vključitve povratnikov iz tujine.

            Pranje denarja

                  —

                  Okrepiti zmogljivost enote za finančne preiskave v okviru direktorata za organizirani kriminal kosovske policijske službe (KPS). Usposabljati specializirane tožilce in sodnike. Racionalizirati pooblastila, ki jih imajo različne institucije na področju pranja denarja.

            Droge

                  —

                  Razviti strategijo za preprečevanje uporabe drog in ustrezen akcijski načrt za njeno izvajanje. Na lokalni ravni še naprej krepiti zmogljivost oddelka za preiskovanje drog.

            Policija

                  —

                  Sprejeti zakon o policiji.

                  —

                  Izboljšati učinkovitost preiskav kaznivih dejanj. Sprejeti in izvajati zakonodajo za vzpostavitev KPS in okrepiti njeno zmogljivost za preiskovanje in notranji nadzor. Okrepiti njeno vodenje.

                  —

                  Sprejeti strategijo za zmanjšanje kaznivih dejanj in jo izvajati. Razviti strategijo za zbiranje orožja ter dokončati in izvajati zakonodajo v zvezi z osebnim orožjem.

                  —

                  Oblikovati strategijo in akcijski načrt za boj proti organiziranemu kriminalu in terorizmu.

                  —

                  Dokončati zakonodajni okvir za organizirani kriminal.

                  —

                  Še naprej krepiti lokalno zmogljivost direktorata za organizirani kriminal v okviru kosovske policijske službe.

                  —

                  Izvajati akcijski načrt ter okrepiti zakonodajne določbe in strukture za učinkovitejši boj proti trgovini z ljudmi.

            Varstvo osebnih podatkov

                  —

                  Razviti celovit zakon o varstvu osebnih podatkov v skladu s pravnim redom Skupnosti, zlasti z Direktivo o varstvu podatkov (95/46/ES), ter ga izvajati. Ustanoviti neodvisen nadzorni organ za varstvo podatkov, ki bo imel zadostna pooblastila ter zadostne finančne in človeške vire.

            SREDNJEROČNE PREDNOSTNE NALOGE
      Politična merila
      Demokracija in pravna država
      Javna uprava

                  —

                  Nadaljevati trajno reformo javne uprave in pri tem upoštevati proračunske omejitve. Izboljšati zmogljivost lokalnih uprav za pravično in učinkovito zagotavljanje storitev prebivalcem na svojem območju.

            Pravosodni sistem

                  —

                  Opredeliti in konsolidirati celotni pravni okvir, ki spoštuje pravice in interese vseh skupnosti ter izhaja iz vseh pravnih virov, ki se trenutno uporabljajo na Kosovu.

                  —

                  Razviti mehanizem alternativnega reševanja sporov.

                  —

                  Izboljšati sistem prestajanja kazni, pri čemer je treba posebno pozornost posvetiti varnosti, nadzoru, upravljanju, poklicnemu usposabljanju, programom za reintegracijo in razmeram v zavodu.

            Protikorupcijska politika

                  —

                  Razviti sektorske akcijske načrte za boj proti korupciji ter v javni upravi in civilni družbi krepiti ozaveščenost o vprašanju korupcije.

                  —

                  Vzpostaviti evidenco sledenja v boju proti korupciji.

            Človekove pravice in zaščita manjšin

                  —

                  Zagotoviti trajnostni obstoj manjšinskih skupnosti ter njihovo nediskriminatorno udeležbo v družbi, sprejeti konkretne ukrepe za zagotovitev njihove varnosti in svobode gibanja ter pravičnega dostopa do javnih storitev in njihove uporabe.

                  —

                  Izvajati zakon o enakosti spolov. Zagotoviti vključevanje načela enakosti žensk v vse obstoječe politike in zakonodajo.

                  —

                  Razviti celostno politiko ohranjanja kulturne dediščine. Dejavno spodbujati splošno ozaveščenost o kulturni dediščini in njenem spoštovanju.

                  —

                  Zagotoviti, da katastrska agencija in občinski katastrski uradi nudijo pregleden in nediskriminatorni dostop do zemljiške knjige v celoti in da razpolagajo z delujočimi mehanizmi odgovornosti.

            Regionalna vprašanja in mednarodne obveznosti

                  —

                  Še naprej krepiti regionalno in mednarodno sodelovanje, med drugim na področju kazenskega pregona, vključno s premestitvijo osumljencev in obsojencev ter vzajemno pravno pomočjo.

            Gospodarska merila

                  —

                  Še naprej krepiti pravice lastnine, pravno državo in dostop do sodišča ter tako spodbujati podjetništvu prijazno okolje.

                  —

                  Razviti strategijo za privatizacijo in po potrebi prestrukturirati podjetja v javni lasti zaradi boljšega upravljanja in učinkovitosti teh podjetij ter zmanjšanja subvencij v podjetniškem sektorju.

                  —

                  Oblikovati in izvajati aktivne politike trga dela v tesnem sodelovanju z lokalno poslovno skupnostjo z namenom izboljšanja procesa ujemanja na trgih dela; povečati delež kvalificirane delovne sile med celotno delovno silo.

                  —

                  Izvajati primerne politike za povečanje stopnje in kakovosti izobrazbe na vseh ravneh.

                  —

                  Povečati izvozne zmogljivosti.

            Evropski standardi
      Notranji trg
      Prosti pretok blaga

                  —

                  Nadaljevati približevanje direktiv po novem in globalnem ter starem pristopu.

                  —

                  Sprejeti preostale evropske standarde (EN).

                  —

                  Oblikovati strukturo za nadzor trga.

            Carine in obdavčitev

                  —

                  Nadaljevati približevanje davčne in carinske zakonodaje pravnemu redu EU. Nadalje povečati upravno zmogljivost davčnih in carinskih služb za izvajanje zakonodaje in boj proti korupciji, čezmejnemu kriminalu in davčnim utajam.

            Javna naročila

                  —

                  Zagotoviti, da državni organi in podjetja na vseh ravneh učinkovito izvajajo pravila javnega naročanja, vključno z razvojem izvedbenih orodij, zagotavljanjem usposabljanja in krepitvijo upravne usposobljenosti.

            Pravo intelektualne lastnine

                  —

                  Še naprej krepiti uveljavljanje pravic intelektualne, industrijske in poslovne lastnine v skladu s srednjeročno strategijo.

            Zaposlovanje

                  —

                  Okrepiti upravno zmogljivost inšpektoratov za delo.

            Izobraževanje in raziskave

                  —

                  Okrepiti mehanizme za zagotavljanje kakovosti na področju izobraževanja.

                  —

                  Nadaljevati prizadevanja, da se poklicno izobraževanje in usposabljanje ter visokošolski sektor povežejo s trgom dela in gospodarskimi potrebami.

                  —

                  Spodbujati regionalno sodelovanje na področju visokošolskega izobraževanja.

                  —

                  Začeti razvijati politiko, ki bo ugodna za raziskave.

            Sektorske politike
      Kmetijstvo in ribištvo

                  —

                  Razviti politiko in regulativni okvir v podporo uresničljivi zemljiški reformi. Podpreti zaščito kmetijskih zemljišč pred nenačrtno urbanizacijo.

                  —

                  Oceniti skladnost agroživilskih obratov z zahtevami EU in pripraviti program za posodobitev teh obratov.

                  —

                  Začeti dejavnosti za učinkovit nadzor nad domačo rastlinsko pridelavo, zlasti za pridelke, za katere veljajo posebne zahteve EU.

                  —

                  Razviti ustrezno strukturo za gospodarjenje z gozdovi, zlasti za boj proti nezakoniti sečnji gozdov in preprečevanje gozdnih požarov.

            Okolje

                  —

                  Sprejeti ukrepe za spodbujanje prostorskega načrtovanja.

                  —

                  Povečati institucionalno zmogljivost ministrstva za okolje in prostor, izboljšati usklajevanje med upravnimi organi, pristojnimi za okoljska vprašanja.

                  —

                  Racionalizirati okoljska vprašanja v sektorskih politikah, zlasti v energetiki in prometu.

            Prometna politika

                  —

                  Sprejeti ukrepe za izboljšanje varnosti v cestnem prometu.

                  —

                  Načrtovati in izvajati vzdrževanje in sanacijo prometne infrastrukture, vključno z gradnjo nove infrastrukture, če je potrebno, preko javno-zasebnih partnerstev.

                  —

                  Razviti in izvajati multimodalno strategijo.

            Energetika

                  —

                  Razviti zakonodajni in regulativni okvir za spodbujanje javno-zasebnih partnerstev ter mešanih naložb v energetskem sektorju v skladu z izsledki študije o povečanju naložb.

                  —

                  Dodatno izboljšati učinkovitost podjetij za električno energijo in jih vključiti v regionalni trg z električno energijo.

            Informacijska družba in mediji

                  —

                  Prilagoditi zakonodajo o elektronskih komunikacijskih omrežjih in storitvah regulativnemu okviru in jo izvajati, da se ustvari bolj odprto in konkurenčno okolje in okrepi položaj ter operativna in finančna neodvisnost regulativnega organa za telekomunikacije.

            Finančni nadzor

                  —

                  Razvijati in izvajati načela decentralizirane upravne odgovornosti in funkcionalno neodvisne notranje revizije v skladu z mednarodnimi standardi in najboljšimi praksami EU, in sicer prek skladne zakonodaje in ustrezne upravne usposobljenosti ob usklajevalni vlogi ministrstva za finance.

                  —

                  Okrepiti operativno zmogljivost ter finančno in operativno neodvisnost vrhovne revizijske institucije. Spremljati in izvajati priporočila te institucije.

            Statistika

                  —

                  Okrepiti sodelovanje in usklajevanje v okviru statističnega sistema na Kosovu, razviti sistem in dokumente za upravljanje kakovosti ter standardizirati postopke za obdelavo in razširjanje podatkov.

            Pravica, svoboda in varnost
      Vizumi, nadzor meje, azil in migracije

                  —

                  Dodatno okrepiti zmogljivost direktorata za meje, azil in migracije v okviru ministrstva za notranje zadeve. Dodatno okrepiti operativno zmogljivost mejnih in obmejnih policijskih služb v okviru kosovske policijske službe.

            Boj proti organiziranemu kriminalu in terorizmu

                  —

                  Izvajati in posodabljati strategijo proti organiziranemu kriminalu in terorizmu.

                  —

                  Krepiti lokalno zmogljivost za preiskovanje dejanj organiziranega kriminala.

                  —

                  Okrepiti pravosodno zmogljivost za kazenski pregon in sojenje v primerih organiziranega in finančnega kriminala.

            Droge

                  —

                  Zagotoviti sodelovanje med agencijami ter mednarodno sodelovanje, da se znatno izboljšajo rezultati boja proti trgovini s prepovedanimi drogami.

            Varstvo osebnih podatkov

                  —

                  Izvajati zakon o varstvu osebnih podatkov v skladu s pravnim redom Skupnosti ter zagotoviti učinkovito spremljanje in izvrševanje zakona.


title: Sklep Sodišča z dne 25. marca 2014 o praznikih in dela prostih dneh ter sodnih počitnicah

text:
               5.5.2014

               SL

               Uradni list Evropske unije

               C 135/2

         SKLEP SODIŠČA
   z dne 25. marca 2014
   o praznikih in dela prostih dneh ter sodnih počitnicah
   2014/C 135/02
   SODIŠČE JE –
   ob upoštevanju člena 24(2), (4) in (6) Poslovnika,
   ker je treba na podlagi te določbe določiti seznam praznikov in dela prostih dni ter datume sodnih počitnic –
   SKLENILO:
   Člen 1
   Dela prosti dnevi in prazniki v smislu člena 24(4) in (6) Poslovnika so:

               —

               novo leto,

               —

               velikonočni ponedeljek,

               —

               1. maj,

               —

               vnebohod,

               —

               binkoštni ponedeljek,

               —

               23. junij,

               —

               15. avgust,

               —

               1. november,

               —

               25. december,

               —

               26. december.

         Člen 2
   Med 1. novembrom 2014 in 31. oktobrom 2015 so sodne počitnice v smislu člena 24(2) in (6) Poslovnika:

               —

               božič 2014: od ponedeljka, 15. decembra 2014, do vključno nedelje, 4. januarja 2015,

               —

               velika noč 2015: od ponedeljka, 30. marca 2015, do vključno nedelje, 12. aprila 2015,

               —

               poletje 2015: od petka, 17. julija 2015, do vključno nedelje, 30. avgusta 2015.

         Člen 3
   Ta sklep začne veljati na dan objave v Uradnem listu Evropske unije.

      V Luxembourgu, 25. marca 2014

            Sodni tajnik

         A. CALOT ESCOBAR

            Predsednik

         V. SKOURIS


title: Sklep Sveta 2011/100/SZVP z dne 14. februarja 2011 o spremembi Skupnega stališča 2003/495/SZVP o Iraku

text:
               15.2.2011

               SL

               Uradni list Evropske unije

               L 41/9

         SKLEP SVETA 2011/100/SZVP
   z dne 14. februarja 2011
   o spremembi Skupnega stališča 2003/495/SZVP o Iraku
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 7. julija 2003 v okviru izvajanja Resolucije Varnostnega sveta Združenih narodov (VSZN) 1483 (2003) sprejel Skupno stališče 2003/495/SZVP o Iraku (1).

               (2)

               VSZN je 15. decembra 2010 sprejel Resolucijo 1956 (2010), v kateri je med drugim sklenil, da podaljša do 30. junija 2011 ureditev glede stekanja prihodkov od izvoza nafte, naftnih derivatov in naravnega plina v razvojni sklad za Irak ter ureditev glede imunitete določenih iraških sredstev pred pravnimi postopki iz Resolucij VSZN 1483 (2003) in 1546 (2004).

               (3)

               Skupno stališče 2003/495/SZVP bi bilo zato treba spremeniti.

               (4)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   V členu 7 Skupnega stališča 2003/495/SZVP se drugi odstavek nadomesti z naslednjim:

      „Člena 4 in 5 se uporabljata do 30. junija 2011.“.

   Člen 2
   Ta sklep začne veljati na dan sprejetja.

      V Bruslju, 14. februarja 2011

            Za Svet

            Predsednica

         HOFFMANN R.

      (1)  UL L 169, 8.7.2003, str. 72.